rlitschk/wikidir huggingface dataset:
As en Blockbuster (mitünner ok Event-Movie oder A-Movie) warrt in de Medien Kinoprodukschonen betekent, de sünners veel Geld inspeelt hebbt. De Bedüden lett sik an ehsten mit Översetten as „Stratenfeger“ oder „Kassenslager“ faten. De wöörtliche Översetten „Wahnblock-Sprenger“ geiht aver torüch op de Flegerbomben ut’n tweeten Weltkrieg, de den glieken Naam harrn. De Begreep is in de 1970er Johren faken bruukt worrn för Speelfilmen as to’n Bispeel Jaws oder Star Wars, de Tokiekers in grote Tall in de Kinos tagen hebbt. Dorbi hebbt sik an de Kinokassen so lange Minschenslangen billt, dat se deelwies üm hele Wahnblock rümrecken deen. Rhetoorsch utdrückt hebbt disse Kino-Blockbusters as’n Bomb inslahn. In’n överdragen Sinn warrt so also en Film betekent, de wekenlang en Kino beleggen kann, vun wegen dat de Lüüd em so geern kieken doot un he – tomindst bi lütte Kinos – en Wessel vun’t Programm hinnern kann. De eerste Beleg för dissen metaphoorschen Bruuk vun den Begreep is 1942 in’t Oxford English Dictionary opduukt. Dat Ne’e an’n Bruuk siet de 1970er Johren weer aver nich blots de düchtige kommerzielle Spood vun en Film. Dorto keem de nafolgen Marketingstrategie: Die Filmstudios hebbt dusende Kopien vun den Film maakt, de in jüst so veel
Johnny Dodds (* 12. April 1892 in Waveland, Mississippi; † 8. August 1940 in Chicago, Illinois) weer en US-amerikaansch Jazz-Klarinettist vun den New Orleans Stil. He truck noch as Kind nah New Orleans, wo he vun Lorenzo Tio Klarinettünnerricht kreeg un 1912 bit 1919 in Kid Ory sien Band speel, dornah bi Fate Marable up sien Schaufelraddamper-Orchester un 1920 bi King Oliver, mit de he 1921 in Kalifornien wer un 1923 nah Chicago gung (Upnahmen mit de sien Creole Jazz Band un mit King Olivers Jazz Band). Later hett he Alcide Nunez as Klarinettisten in de Huus-Band vun Kelly’s Stables ersett, wo he ok Bandleader weer (in de Band speel u. a. Freddie Keppard un sien Bröer Baby Dodds). Mit sien jüngeren Bröer Baby Dodds speel he ok in de Hot Five un Hot Seven Aufnahmen vun Louis Armstrong. Wiedere Upnahmen hett he ünner annern mit Lil Hardin Armstrong (Lill´s Hot Shots) un Jelly Roll Mortons Red Hot Peppers. Mit sien Black Bottom Stompers, to de Armstrong, Roy Palmer, Barney Bigard, Earl Hines, Bud Scott un Baby Dodds hörrn deen, gelung hüm sien eenzig Chart-Erfolg mit de „Wild Man Blues“ för Brunswick, de in’ Oktober 1927 de Billboard Top 30
Hans Paul Klimsch (* 15. Juni 1868 in Frankfort an’n Main; † 4. Juni 1917 ok dor) weer en düütsch Kunstmaler un Illustrater vun den Impressionismus. He stamm ut en Frankforter Künstler- un Ünnernehmerfamilie un weer Söhn vun den Künstler Eugen Johann Georg Klimsch un de sien Fru Anna Helena Burkhard. He weer verheiraadt mit Charlotte Zickwolff (* 26. Juli 1867 in Frankfort an’ Main; † 2. November 1932 ok dor). Klimsch studeer in Karlsruhe. Sien an’ meesten malt Motive weern Deerten ut den Frankforter Zoo un Landschapen. Frankforter Hööftkarkhoff: Graffstäen vun de Familie Klimsch wieder Biller vun Paul Klimsch up artnet.de Klimsch in de Katalog vun de Deutsche Nationalbibliothek Personennaamdatei
Etoumbi is en lütt Stadt in de Provinz West-Cuvette in de noordwesten Republiek Kongo mit de Koordinaten 00° 00′ 00″ N, 014° 49′ 20″ O . De mehrsten Inwahners leevt vun de Jagd in'n Woold üm den Oort. In Etoumbi geev dat in de letzten Johren veer Utbrüch vun den Ebola-Virus, vun de annahmen warrt, dat se dör dat Eten vun Fleesch vun dode Apen optreden sünd. 2003 bleven 120 Lüüd bi en Utbruch dood. En Utbruch in'n Mai 2005 föhr to en Quarantään, de över den Oort leggt worrn is.
(55) Pandora is en Asteroid (Spektralklass M) ut de Hööftgördel, de an’n 10. September 1858 vun de US-amerikaansch Astronom George Mary Searle in Albany opdeckt wurrn is. De afsolute Helligkeit bedrocht 7,815. De Asteroid is nah Pandora, en Gestalt ut de greeksch Mythologie, nömmt wurrn.
Karl Theodor Robert Luther (* 16. April 1822 in Schweidnitz/ Schlesien; † 15. Februar 1900 in Düsseldörp) weer en düütsch Astronom, de vör allen dör sien Opdecken vun 24 Asteroiden bekannt wurr. He studeer siet 1841 in Breslau un Berlin Philosophie, Mathematik un Astronomie. To glieker Tiet arbeit he an de Berliner Steernwacht un kreeg dor 1848 en Anstellung. 1851 wessel he as Direkter an de Steernwacht in Düsseldörp. Tüschen 1852 un 1873 gelung hüm dor dat Opdecken vun 24 Asteroiden. Dormit "överhaal" he den düütsch-franzöössch Astronom Hermann Goldschmidt, de 1852-1861 14 Asteroiden funnen harr. Nah Luther broch dat de US-Amerikaner C.H.F. Peters up 48 (1861-1889) und de Öösterrieker Johann Palisa up 123 Asteroiden (1874-1923). Bi dat Teken vun de akademisch Steernkoort hora O hett Luther den ännerlichen Steern T Piscium in dat Steernbild Fisch opdeckt. An de Universität Bonn wurr he 1855 to’n Dr. phil. honoris causa ernannt un kreeg vun de Pariser Académie des sciences söbenmol den Lalandeschen Pries för Astronomie. Sien Stadt Düsseldörp hett hüm ok noch wat Geld toschaaten, wiel dör sien Opdeckungen ok dat Prestige för de Stadt verbetert harr. Up de Pariser Gedenkmedaille vun dat Johr 1868, de to de hundertste opdeckt Asteroiden prägt
Vincent Philip D’Onofrio (* 30. Juni 1959 in Brooklyn, New York City) is en US-amerikaanschen Schauspeler. D’Onofrio is op Hawaii, in Colorado un in Miami opwossen. Ünner de Regie vun sien Vadder hett he in Florida ok to’n eersten mol Theater speelt. Anfang vun de 1970er Johren is he na New York torüch gahn, woneem he toeerst an’n Broadway in en Theateravend mit twee Stücken ünner den Titel Open Admissions anfungen is. Dorna hett he sik an’t American Stanislavsky Theater anslaten un hett dor in verscheden Inszeneeren mitspeelt. In’t Johr 1987 hett D’Onofrio bi en Episood vun de Feernsehreeg Miami Vice mitspeelt. Populär worrn is he mit sien Rull as labilen Soldat „Private Pyle“ in den Antikriegsfilm Full Metal Jacket vun Stanley Kubrick. För de Rull hett he egens 30 Kilogramm Gewicht toleggt. Dat glieke hett he mit 20 Kilogramm in’t Johr 2002 noch mol maakt för den Film The Salton Sea. Vun wegen dissen Insatz un ok wegen sien Anlaag, sik in sien Rull wanneln to künnen, hett he in Film-Kreisen den Ökelnaam „minschlich Chamäleon“ kregen. In sien Loopbahn hett he al tweemol den beropenen Filmemaker Orson Wells dorstellt. Faken harr he Rullen, in de he böse oder psychpathische
Dreaming of You is dat letzte Studioalbum vun de mexikaanschen Singersche Selena. De Singersche Selena is 1995 ümbröcht worrn. Dat Album is dree Maanden dorna rutkamen un schüll de Tejano-Singersche bi de Mainstream-Pop-Hörers bekannt maken. Op dat Album sünd twee klass’sche Mariachi-Leder op, as ok dat tweesprakige Duett mit David Byrne, dat för den Film Don Juan DeMarco opnahmen worrn is. In den Film speel Selena en Nevenrull. De Rest vun’t Album besteiht ut Remix-Fatens vun Selenas latienamerikaanschen Popleder. Dorünner is ok en Faten vun Techno Cumbia, de den Hip-Hop un Reggea-Ünnertoon vun den Groove düütlich maakt. I Could Fall in Love – 4:41 Captive Heart – 4:23 I’m Getting Used to You – 4:03 God’s Child (Baila Conmigo) – 4:15 Dreaming of You – 5:14 Missing My Baby – 4:13 Amor Prohibido – 2:55 Wherever You Are (Donde Quiera Que Estés) – 4:29 Techno Cumbia – 4:44 El Toro Relajo – 2:20 Como La Flor – 3:04 Tú Sólo Tú – 3:12 Bidi Bidi Bom Bom – 3:41 The Billboard 200 - Dreaming of You - Selena Week of August 5, 1995 afropen an’n 1. Juli 2009 http://www.billboard.com/#/album/selena/dreaming-of-you/169605
Eleutherus oder Eleutherius († 189) weer van etwa 175 bit 189 as Nahfolger vun Soterus Bischop vun Rom. Mit dissen Mann ut Greekenland end de fröhe List vun de Bischööp vun Rom vun den Irenäus vun Lyon. Henwiesen up hüm kann man ok bi Eusebius vun Caesarea un in anner Dokumenten ut de Tiet finnen. He hett, as ok sien Vorgänger, mit den Montanismus kämpt. Dat Liber Pontificalis van‘ Anfang vun dat 6. Johrhunnert berichtet, dat Eleutherus Beziehungen to den britischen König Lucius harrt hett, de de Wunsch harr, to’n Christentum to konverteeren. Disse Legende - röömsch, nich britisch Oorsprung - is för Geschichtswetenschapler en Radsel un hett woll kien historsch Grundlagen. De Hilligen-Gedenkdag vun Eleutherius is de 26. Mai. Sien Nahfolger weer Viktor I. Sien Naam bedüüd: de Free (greeksch). Eleutherus in dat Biographisch-Bibliographisch Karkenlexikon Indrag in de Catholic Encyclopedia (engelsch, Utgaav 1913) Gesamtwark von Migne Patrologia Latina mit Inholtsverteken Eleutherus in de Katalog vun de Deutsche Nationalbibliothek Personennaamdatei
De Düütsche Lichtathletik-Verband (DLV) is de Dackverband vun all Lichtathletikvereenen vun Düütschland. Sien Sitt hett de Verband in Darmstadt. De DLV is an’n 29. Januar 1898 in Berlin ünner den Naam Düütsche Sportbehörde för Athletik grünnt worrn. In’t Johr 1908 weer de vun en Verband vun de Verenen in en Bund vun de (Lands-)Verbännen ümwannelt un kreeg de ne’e Beteken Düütsche Sportbehörde för Lichtathletik. In’n Rahmen vun’t Gliekschalten vun’n düütschen Sport is de Sportbehörde 1933 in dat Rieksfackamt Lichtathletik ünner dat Regeer vun Karl Ridder vun Halt överföhrt worrn. 1949 is de Verband ünner de hüütigen Beteken nee grünnt worrn. In’t Johr 1990 weer he mit den Lichtathletikverband vun de DDR (DVfL) tohopenleggt. To’n DLV höört mehr as 890.000 Liddmaten (Stand: 2008), de sik op mehr as 7.800 Verenen verdeelt. De Verband sülvst ist in twintig Landsverbännen ünnerdeelt. De Düütsche Lichtathletik-Verband is de sösstgröttste Fackverband in’n Düütschen Olympischen Sportbund. Präsident is Dr. Clemens Prokop, sien Viez is Dagmar Freitag. De Warf- un Lizenzrechten vun’n DLV warrt vun de Düütschen Lichtathletik Promotschoon- un Projektsellschop mbH vermarkt. Se sicht ok de groten DLV-Begeevnissen ut. De Europääsche Dackverband vun’n DLV is de European Athletic Association (EAA). De internatschonale Dackverband is de World Athletics.
DLV is afkört för Düütsch Landarbeiter-Verband, de Vörgänger vun de Gewerkschaft Goornbo, Land- un Forstweertschop Düütsch Lichtathletik-Verband Düütsch Landfroonverband Düütsche Landweertschopsverlag Düütsch Schoolmeestervereen Düütsch Lehnverkehr Düütsche Literaturverlag Düütsch Luftfohrt-Verband Düütsch Luftpost-Verband Düütsche Luftschuul-Verband Düütsch Luftsport-Verband Answer Set Programmeer-System för disjunctive datalog Düütsche Lime Vereen Düütsche Lusitanisten-Verband e. V. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Bruuk-Gemeenschop, up Hoochdüütsch bekannt as Bedarfsgemeinschaft (BG) is en Begreep ut dat düütsche Recht. Dat kummt vor in dat Tweete Book Sozialgesettbook (SGB II), wo dat um dat Recht vun de Grundsekern for Lüde, de Arbeit söökt geiht. De Bruuk-Gemeenschop is utkunkeluurt wurrn ut polietsche Grünn. Dor steiht de Gedanke achter, dat Personen, de sik kennt oder de verwandt sund, sik in Nootfäll gegensiedig materiell hölpen un bistohn doot, wenn se tohopen in een Huushollt leevt. Dorüm schöllt se ok gemeensom ehrn Unnerhollt afdecken. Se sund up düsse Aart en Bruuk-Gemeenschop. De Grundsekern, de tostahn warrt, schall henlangen for dat, wat bruukt warrt for en minschenwöördig Leven ohn Bange, dat dat Nödigste fehlt. Man gegen annere Hölpen over steiht düsse Grundsekern achtern an. So verlangt dat de Staat. He will sik nich inmengeleern, solang, as de Partners sik gegensiedig wieterhölpen könnt. De Afkaaten nömmt dat denn „Ehlüde- un Partnersubsidiarität“. Dat bedutt akraat düt, dat de Solidarität vun Partners toeerst kummt, un denn eerst de Hölp vun den Sozialstaat. Of de Bedrag, de anrekent warrt, worraftig de Person togode kummt, de Hölp bruken deit, speelt keen Rull. En Familienunnerhollt mutt blot unner Ehlüde betohlt weern, un nich unner Lüde, de
Mekelnborg, ok Mäkelnborg, Mekelborg, Mäkelborg oder Meckelnborg, is ein Rebeid in’n Nurden van Dütschland. Mekelborg wir för Jahrhunnerte ein „rieksunmiddelboren“ Deil van Düütschland mit eine eigene Geschicht un Kultur un is hüüt dei westliche un grötere Deil van Mekelborg-Vörpommern. Dei grötsten Städer van Mekelborg sünd Rostock, Swerin, Nigenbramborg un Wismer. Mekelborg hätt ein Gebied van 15.721 Quadratkilometers. Et hüürt bi dei up’t mindest bewahnten düütschen Landschappen. In'n Maimand 1939 lewten dar 910.826 Inwahners (58 Inwahners up einen Quadratkilometer). In’n Ollsassischen het mikil „groot“, in’n 10./11. Jahrhundert ward dat Wurd Mikilinborg („grote Borg“) bruukt. Dei Nam wiest up dei Borg Mekelborg. In’n Middelölder was darut denn middelnedderdütsch Mekelenborch, later Mecklenburg. Dat C in’n Wurd is ein Reck-C un maakt dat tauvörkamen E länger. As't oft is in de plattdüütsche Schriftgeschicht, findet sik de Nam mit männig Wiesen, afhänglik van Autor un Utgewer. Fakenst mit E edder Ä, Mekelborg un Mäkelborg. Darbi häwwen E un Ä lieken edder bina lieken Klang un E ward taumirst för etymologischen Gründen bruukt, wor de Luud nich Ümlud van't A is. Tauwielen ok mid AE. Wieder sünd dar ok Wiesen mit N, also Mäkelnborg un Mekelnborg. Dat mekelborgsche Wappen hätt säben Deilen. Jed’ Feld symboliseert einen
Mecklenburg betekent Mecklenburg, hoochdüütschen Naam von Mekelnborg, vondaag Deel von Mekelnborg-Vörpommern, SMS Mecklenburg, Lienschipp von de Kaiserliche Marien, Mecklenburg, Iesenbahnfährschipp twüschen Warnmünn un Gedser, Mecklenburg, Fohrgastschipp op de Sweriner Seen, (6124) Mecklenburg, en Asteroid. Mecklenburg is de Familiennaam von Diederich von Mecklenburg (1833–1893), düütschen Goodsbesitter un Verwaltungsbeamten, Ernst Mecklenburg (* 1927), düütschen Politiker, Friedrich Ludwig Mecklenburg (Friedrich Ludwig von Mecklenburg; 1821–1884), düütschen Offzeer, Jens Mecklenburg (* 1960), düütschen Publizist, Karl Mecklenburg (* 1960), US-amerikaanschen American-Football-Speler, Karl Friedrich von Mecklenburg (1784–1854), düütschen Offzeer, Spekulant un Kunstsammler, Ludwig Mecklenburg (Louis Mecklenburg; 1820–1882), düütschen Maler, Norbert Mecklenburg (* 1943), düütschen Germanist, Rico Mecklenburg (* 1949), düütschen Politiker. Kiek ok bi: Mecklenburg County, Meckelburg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The Killing Fields is en Anti-Kriegsfilm ut dat Vereenigte Königriek ut dat Johr 1984. De Inholt baseert op de wohre Geschicht vun de Fründschop twüschen en US-amerikaanschen Journalist un sien kambodschaanschen Översetter to de Tiet vun de Revolutschoon in Kambodscha in’t Johr 1975. De US-amerikaansche Reporter Sydney Schanberg holt sik in Kambodscha op, üm för de New York Times över de Kämpen vun de US-amerikaanschen Soldaten to berichten wiel de Tiet vun de kambodschaanschen Revolutschoon as Folg vun den Vietnam-Krieg. He arbeit tosamen mit den kambodschaanschen Journalisten Dith Pran, de för em as Översetter arbeiten deit. Ut jemehr Abreit rut entwickelt sik en deepe Fründschop. As aftosehn is, dat de Hööftstadt Phnom Penh gau al vun de Roden Khmer innahmen warrt, stellt sik de Fraag, wat een noch in Kambodscha blieven kann oder nich. Schanberg will wieter in’t Land blieven, vun wegen dat he över den Krieg berichten will un em as Utlänner nich veel paseeren kann. Pran schickt sien Familie kort vör’n Inmarsch mit de US-Amerikaners in’t Utland, as de aftehn doot. Man he sülvst blifft bi Schanberg. De Situatschoon entwickelt sik aver gresiger as se dacht hebbt. As de Hööftstadt innahmen warrt, mööt de Journalisten, de in de
Dat Äquivalenzinkamen is dat Inkamen, wat for jede Person, de in en Bruuk-Gemeenschop leven deit, mööglich maken dö, mit densülvigen Levensstandard, as in düsse Bruuk-Gemeenschop, ok buten düsse Gemeenschop to leven, wenn he groot weer un alleen leven dö. Dor warrt dat Inkamen vun den ganzen Huushollt for tosamentrocken un achterna tohopen rekent mit Hölp vun en Äquivalenzskala. Wie dat utrekent warrt, dat hangt vun de Tahl un vun dat Oller vun de Personen in de Bruuk-Gemeenschop af. Dat Äquivalenzinkamen warrt bruukt, um de Inkamenverdeelen, den Inkamenverscheel un de Armoot ut to reken. Mit Hölp vun en Äquivalenzskala weert dor de Inkamens na Grotte vun den Huushollt un na de Wiese, wie de Huushollte tohopen sett sund, in sorteert. Dat liggt dor an, dat de Inkamens vun Lüde, de in unnerscheedlich grote Huushollte leven doot, nich to verglieken sund, vunwegen dat in grottere Huushollte so nömmte Skaleneffekte upträen doot (wenn veel Lüde en Wohnung bruken un betohlen doot, oder wenn veel Lüde sik en Reedschop delen doot, köst dat for den Enkelten minner veel, as wenn dor blot en poor Lüde achter steekt). Düt Insorteern kann ganz verscheden vor sik gohn. Meist warrt de Sorteern na de OECD nahmen, de
Sophia Magdalena Scholl (* 9. Mai 1921 in Forchtenberg; † 22. Februar 1943 in München), kört: Sophie Scholl, weer en düütsch Wedderstandskämperin tegen den Natschonalsozialismus. Se wurr wegen hör Engagement in de Wedderstandsgrupp „Weiße Rose“ henricht. Sophie Scholl wuss tosommen mit hör Geschwister Inge (1917–1998), Hans (1918–1943), Elisabeth (* 1920) un Werner (1922–1944) bit 1930 in Forchtenberg, van 1930 bit 1932 in Ludwigsburg un af 1932 in Ulm up. De Geschwister wurrn dör hör Moder Magdalena (1881–1958), de bit to hör Eheschließung Diakonisse weer, un hör Vader Robert Scholl, en Liberalen, to christlich-humanistischen Werten ertrucken. Sophie Scholl hett anfangs, as hör twee eenhalv Johr öllere Bröer Hans Scholl ok an dat vun de Natschonalsozialisten anpriest Gemeenschapsideal glöövt un is den Bund Deutscher Mädel (BDM) bitreden. Se as hör Bröer ok Mootproben un Härtetest veranstalt, um sück un annern dat Üterste aftoverlangen. So droog de Hoor vörövergahnd achtern lütt un vörn lang. Nah den „Rieksparteidag der Ehre“ 1936 nehm se tosommen mit Hans an dat Gruppenleven vun de Düütsch Jungenschap van‘1. 11. 1929 (dj.1.11) deel. In‘ Harvst 1937 wurr se tosommen mit hör Geschwister för eenig Stünn verhaft, wiel hör Bröer Hans wegen Fortsetten vun de bündisch Jöögd verfolgt wurr. Ebenfalls
Stroot betekent Stroot, annere Schrievwies för Straat, Stroot, Oort in de Gemeen Handrup in’n Landkreis Eemsland, Neddersassen, Stroot, Oort in de Gemeen Himbargen in’n Landkreis Ülzen, Neddersassen. Stroot is de Familiennaam von Eberhard Stroot (* 1951), düütschen Lichtathlet un Künstler, Martin Stroot (* 1927), düütschen Politiker. Kiek ok bi: Het Stroot, Stroth. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jim Clark (* 24. Mai 1931 in Boston, England; † 25. Februar 2016) weer en britischen Filmeditor un Speelbaas. Clark hett 1956 anfungen as Editor to arbeiten. Dorbi hett he mehrmols mit den Speelbaas John Schlesinger tohopenarbeit. En Hööchpunkt in sien Loopbahn weer 1985 de Utteken mit den Oscar för den Snitt vun Roland Joffé sien Anti-Kriegsfilm The Killing Fields. Mit Joffé hett he twee Johren later wedder tosamenarbeit un weer för de Arbeit noch mol för en Oscar vörslahn. In’t Johr 1966 geev he sien Instand as Speelbaas un hett bit 1974 tosamen söven Filmen dreiht. Clark weer bit hüüt negen mol för Filmpriesen nomineert. Veermol is he uttekent worrn: 1985: mit den Oscar in de Kategorie Best Filmsnitt för The Killing Fields 1985: mit den BAFTA Award in de Kategorie Best Filmsnitt för The Killing Fields 1987: mit den BAFTA Award in de Kategorie Best Film snitt för The Mission 2005: mit den Pries för’t Levenswark vun de American Cinema Editors Jim Clark in de Internet Movie Database (engelsch)
James Robertson Justice (* 15. Juni 1907 in Lewisham, Kent as James Harold Norval Robertson-Justice; † 2. Juli 1975 in Romsey, Hampshire) weer en britischen Ornitholoog un Schauspeler. Robertson-Justice hett in sien Leven mehrere Beropen un Passchoonen utöövt. Internatschonale Bekanntheit hett em sünners sien Schaupeleree inbröcht, ofschoonst he den Beroop nienich lehrt hett un em disse Beroop dör’n Tofall tokamen is. Faken warrt Wigtown in Schottland as sien Geboortsoort angeven, man wohrhaftig is de patriootsche Schotte in de Graffschop Kent boren worrn. He weer mit Spraken goot veranlaagt un künn teihn Spraken snacken. Na sien Afsluss an’t beropene Marlborough College hett Robertson-Justice en Studium an de Universität vun Bonn anfungen, woneem he sien Dokter in Philosophie maakt hett. De Tiet dorna hett he för de Narichtenagentur Reuters arbeit. In’n Spaanschen Börgerkrieg hett he as övertügten Sozialist op de Siet vun de spaanschen Regeeren gegen General Franco kämpt. As de Tweete Weltkrieg losgüng, hett he sik freewillig to de Royal Navy mellt. Na’t Aflopen vun sien Militärdeenst 1943 hett Robertson-Justice verschedene Arbeiten övernahmen un harr so ok lüttere Rullen bi Opföhren vun’t Players Theatre in London. Dor hett em de Filmspeelbaas Harry Wyatt opdeckt un bood 1944 em en Rull an
Gottfried Kiesow (* 7. August 1931 in Alt Gennin, Kreis Landsberg an der Warthe, Mark Brannenborg, jetzt Jeninek, Gmina Bogdaniec, Powiat Gorzowski, Woiwodschaft Lebus); † 7. November 2011 in Wiesbaden) weer en düütsch Denkmalpleger. Bit Enn’ 2010 weer Kiesow Vörsitter vun den Vörstand un siet Januar 2001 Vörsitter vun dat Kuratorium vun de Düütsch Stiftung Denkmalschuul un Kuratoriumsliddmaat vun de Düütsch Stiftung Weltaarv. De Söhn vun den Paster, de dör de Kriegsbegeevnissen nah Oostdüütschland verslahn wurrn weer, gung nah sien Abitur 1951 nah Chöttingen, um hier Kunsthistorie, Klassisch Archäologie, Historie un Theaterwetenschap to studeeren. Nah fief Studienjohren hett he sien Dokter (Dr. phil.) maakt. Dat Thema weer: „Das Maßwerk in der Deutschen Baukunst bis 1350“. He kreeg 1956 en Forschungsstipendium an dat Kunsthistorisch Institut vun de Universität in Florenz, wo he fief Johr de gotisch Architektur in de Toskana studeert un erforscht hett. Dorna weer he eerst Bezirksdenkmalpleger in Hannober, denn in Brunswiek. An’ 1. November 1966 wurr Kiesow Nahfolger vun Hans Feldtkeller as Präsident vun dat Landesamt für Denkmalpflege Hessen an. Dat bleev he denn för de nächste dartig Johr. Dorneben weer he Honorarperfesser för dat Fak Kunstgeschichte an de Johann Wolfgang Goethe-Universität in Frankfort an’n Main. Anregt dör
Disse Artikel is man blots en Stubben. Du kannst Wikipedia helpen un em verbetern. De Botanik is de Deel vun de Wetenschop Biologie, de vun de Planten is. Ok de Bakterien un Swämme ward faken dor to tellt. Dat Woort kümmt ut dat Greeksche vun botaníké = Wetenschop vun de Planten un dat kümmt vun botáné, wat de Wisch för dat Veehtüüch is. Delen vun de Botanik: Allgemeen Botanik Taxonomie un Systematik vun de Planten Plantenphysiologie (dat is, wo se funktschoneert) Anwendt Botanik (dat is dorvun, för wat wi de Planten bruuken köönt) Genetik Plantensoziologie Holtbiologie Mikrobiologie (dat is vun de Bakterien) Molekularbiologie
Murder She Said (op plattdüütsch so veel as „Moord segg se“; dt. Titel: 16 Uhr 50 ab Paddington) is de Titel vun en britischen Kriminalfilm ut dat Johr 1961. De Film baseert op den Roman 4.50 From Paddington vun de britischen Schrieversche Agatha Christie un is de eerste vun veer Miss-Marple-Filmen mit Margaret Rutherford in de Hööftrull. Christie sülvst weer mit de Produkschoon nicht tofreden. Miss Marple is en schrullige olle Fro, de för ehr Leven geern Kriminalromanen leest un sik sülvst as Expertin sütt bi’t Opkloren vun Kriminalfäll. As se mit’n Tog ünnerwegens is, mutt se mitansehn, as in en Afdeel vun en överholen Tog en Fro vun en Mann to Dood wörgt warrt. Inspektor Craddock vun de Moordkomisschoon vertellt ehr aver, dat de Polizei keen Liek finnen künn un man opletzt to den Sluss keem, dat se sik dat blots inbillt hett. Miss Marple beslutt dorophen, den Fall op egen Fuust to ünnersöken. Ünnerstütt warrt se dorbi vun den Bökeree-Anstellten Mr Stringer. Se lopt de Gleisen af un finnt an de Iesenbohnlien ok wohrhaftig Sporen, de na’n Landbesitt vun de Familie Ackenthorpe henwiest. Üm op dat Goot wieter na Sporen söken to künnen ahn dorbi optofallen, lett se